CELEX: 62009CN0280
Language: el
Date: 2009-07-22 00:00:00
Title: Υπόθεση C-280/09: Προσφυγή της 22ας Ιουλίου 2009 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/7
            
         Προσφυγή της 22ας Ιουλίου 2009 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας
   (Υπόθεση C-280/09)
   2009/C 256/13
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: P. Oliver και G. Braga da Cruz)
   
      Καθής: Πορτογαλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, μη θεσπίζοντας τα εθνικά μέτρα που είναι αναγκαία για να θέσει σε εφαρμογή τα άρθρα 10 και 12 του κανονισμού (ΕΚ) 273/2004 (1) του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών, παραλείποντας να ενημερώσει σχετικώς την Επιτροπή σύμφωνα με το άρθρο 16 του εν λόγω κανονισμού, και μη θεσπίζοντας τα εθνικά μέτρα που είναι αναγκαία για να θέσει σε εφαρμογή το άρθρο 26, παράγραφος 3, και το άρθρο 31 του κανονισμού (ΕΚ) 111/2005 (2) του Συμβουλίου, της 22ας Δεκεμβρίου 2004, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Κοινότητας και τρίτων χωρών, παρέβη τις υποχρεώσεις που υπέχει από τους προαναφερθέντες κανονισμούς (ΕΚ) 273/2004 και (ΕΚ) 111/2005·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Ο κανονισμός 273/2004 ετέθη σε ισχύ στις 18 Αυγούστου 2005, ο δε κανονισμός 111/2005 ετέθη σε ισχύ στις 15 Φεβρουαρίου 2005 και είναι εφαρμοστέος από 18 Αυγούστου 2005.
   Η Επιτροπή, με έχοντας λάβει καμία κοινοποίηση σχετικά με τη θέσπιση μέτρων από την Πορτογαλική Δημοκρατία προς συμμόρφωση με τις προαναφερθείσες διατάξεις των δύο ανωτέρω κανονισμών, και μη διαθέτοντας άλλες πληροφορίες από τις οποίες να μπορεί να συναγάγει ότι τα αναγκαία μέτρα θεσπίστηκαν, υποθέτει ότι η Πορτογαλική Δημοκρατία δεν έχει ακόμη θεσπίσει τέτοια μέτρα, ούτε, συνεπώς, έχει συμμορφωθεί προς τις υποχρεώσεις που υπέχει από τους ανωτέρω κανονισμούς.
   
      (1)  ΕΕ 2004, L 47, σ. 1
   
   
      (2)  ΕΕ 2005, L 22, σ. 1